
E  STORIA  DI  E  TANKERO  S/S  VALERA 


E  storia  di  e  tankeronan  na  Laao: 

Henter  e  operacion  na  Aruba  tabata  depende  riba  un  flota  di  tankeronan  cu  tabata 
carga  crudo  for  di  Lago  Maracaibo  door  di  canalnan  di  poco  profundidad  pa  e  lama  di 


Caribe  y  Aruba. 

E  flota  di  Lago 

tabata  consisti  di  un  total  di  43  tankero: 

Amacuro 

Francunion 

Inverossa 

Punta  Gorda 

Tasajera 

Ambrosio 

Guarico 

Inverruba 

Punta  Benitez 

Temblador 

Andino 

Guiria 

La  Salina 

Quirequire 

Tia  Juana 

Avila 

Hooiberg 

Lagunilla 

Sabaneta 

Trujillo 

Backaguero 

Icotea 

Mara 

San  Carlos 

Ule 

Boscan 

Inverampton 

Maracay 

San  Joaquin 

Valera 

Caripito 

Invercaibo 

Misoa 

San  Nicolas 

Yamanota 

Cumarebo 

Invercorrie 

Oranjestad 

Surinam 

Esso  Costa  Rica 

Inverlago 

Pedernales 

Tamare 

E  flota  di  e  tankeronan  aki  tabata  referi 
na  "e  flota  di  muskita".  Pakiko  el  a 
wordo  referi  na  e  nomber  ey  nos  no  por 
a  haya  sa.  Por  ta  cu  door  cu  nan  tabata 
zona  baybin  entre  Aruba  y  Lago 
Maracaibo  manera  un  mancha  di 
muskita,  chupando  crudo  manera 
sanger,  of  e  tabata  pasobra  di  e 
muskitanan  cu  nan  mester  a  topa 
mientras  nan  tabata  na  e  lago  y 
tumando  e  pasada  door  di  e  canal  cu 
poco  profundidad  pa  yega  e  lago? 

Tankernan  na  Lago  Maracaibo 

E  prome  tankeronan  a  wordo  suministra  y  maneha  pa  Andrew  Weir  &  Co.,  Ltd.  di 
London  y  mayoria  di  e  oficialnan  y  algun  di  e  tripulacion  tabata  hombernan  di 
Marinero  Comerciantenan  Ingles  y  mayoria  tabata  Escoses.  Hopi  e  oficialnan  tabatin 
famia  cu  tabata  biba  den  Lago  Colony,  mientras  nan  casanan  tabata  nabega  di  Aruba 
pa  Maracaibo  y  visa  versa.  Tur  e  mantencion  di  e  tankeronan  aki  tabata  wordo  haci 
pa  Lago  su  drydock.  Con  largo  e  flota  di  e  tankeronan  a  wordo  maneha  pa  e 


E  flota  di  tankero  a  wordo  institui  na  aña 
1924  ora  cu  S.S.  Invercorrie,  S.S. 
Inverampton  y  S.S.  Francunion  a  wordo 
treci  for  di  Inglatera.  Pa  motibo  di  nan 
draft  relativamente  sin  profundidad,  nan 
por  a  carga  e  crudo  over  di  e  baranan  di 
Lago  Maracaibo  -  primeramente  pa  un 
barco  traslado  hancra  banda  di 
Oranjestad,  despues  pa  un  deposito  riba 
tera  na  San  Nicolas  y  for  di  e  siguiente 
cuartal  di  siglo  pa  e  refineria.  Dos  di  e 

Drydock  di  Lago 

barconan  cu  tabata  ser  carga  cu  crudo  y  siguientemente  transporta  esaki  pa  e 
refinerianan  di  Gulf  Coast  y  Eastern  Seaboard  tabata  Inverlago  y  Invergoil.  Nan 


compania  aki  nos  no  por  a  haya  ainda. 

tabata  un  poco  mas  grandi  cu  e  otro  tankeronan.  E  flota  di  tankeronan  aki  a  dura  te 
ora  cu  e  funcionamento  di  Aruba-Lago  Maracaibo  a  termina  na  aña  1925  Hopi  di 
nan  tabata  eynan  for  di  cuminsamento  te  na  fin,  te  ora  cu  e  canalnan  di  Lago 
Maracaibo  pa  lama  grandi  a  wordo  coba  pa  tuma  tankeronan  grandi.  E  mesun  aña 
ey,  un  bahia  na  San  Nicolas  na  e  parti  pariba  di  e  rif  tambe  mester  a  ser  cobá  y 
haci'e  mas  hancho  pa  e  entrada  di  tankeronan  grandi.  Pa  haya  e  bahia  aki  den  un 
bon  forma,  hopi  cortamento  mester  a  wordo  haci  na  e  entrada  smal  y  hopi  trabou  di 
draga  den  e  bahia  mes. 


E  bridge  di  e  tankeronan,  for  di  aki  e 
bapor  ta  wordo  maneha  y  e  meimei  di  e 
barco  ta  unda  e  Capitan  y  oficialnan  ta 
biba,  den  kambernan  bou  di  e  bridge. 
Nota  e  "halanan"  na  cada  banda  di  e 
bridge  asina  e  persona  na  turno  por 
cana  bay  pafo  y  wak  abou  na  cada 
banda  di  e  bapor  igualmente  patras. 

E  prome  tankeronan  tabata  Francunion 
y  Inverhampton.  Inverhampton  a 
wordo  perdi  riba  un  bara  di  santo  (sand 
bar)  drentando  Lago  Maracaibo  y  ta 
wordo  mustra  como  un  crus  riba  mapa 
di  e  bara  di  santo  pa 

hopi  aña.  Bo  por  compronde  mas  miho  con  un  barco  di  e  tamaño  aki  a  wordo  perdi  crusando  e 
bara  ora  bo  lesa  e  siguiente  storia  di  un  persona  kende  tabatin  e  prome  experiencia  di  e  barco.  E 
descripcion  di  e  crusamento  di  e  bara  den  e  cuminsamento  di  añanan,  prome  cu  a  cuminsa  cu 
draga  a  cuminsa,  ta  Capitan  F.  C.  Alexander  cu  ta  relata: 


“E  boei  pafo  (cu  ta  indica  e  fin  di  e  canal)  pa  e 
parti  di  lama  grandi  tabata  e  unico  cu  lus.  Ora 
un  capitan  haya  su  barco  cerca  di  mainta 
tempran,  normalmente  e  mester  a  maniobra 
rond,  bendaval  constant  den  e  direccion 
noordoost  cu  un  lama  bruto  cu  su  barco  den 
balast,  sperando  e  prome  bista  di  habrimento 
di  dia  y  di  e  marcanan  poni  riba  tera  pa  gui’e 
pa  e  baranan  afo.  E  tabata  un  experiencia  di 
dolor  di  cabes  y  nerviosidad  pa  pasa  over  di 
bara  pafo  ora  di  manece  te  ora  bo  custumbra.. 
Cu  lama  bruto 

E  boei  pafo  na  Lago  Maracaibo 

den  un  lama  keto  e  olanan  ta  kibra  pa  miya  largo,  cu  olanan  masha  halto  mes.  Pa  bay  over  di  e 
baranan  no  ta  nada  mas  cu  bay  cu  tur  velocidad,  rumbo  pa  e  beach  cu  un  surf  di  mas  o  menos 
cuatro  pa  cinco  yarda  leu  y  purbando  pa  wanta  e  barco  riba  curso.  Si  e  capitan  bay  for  di  marca, 
“el  a  haya”. 

Cu  e  hondura  di  solamente  12  pia  ,  den 
lama  bruto,  e  slanan  tabata  frecuentemente 
y  ola  riba  e  parti  dilanti  di  e  barco.  Riba  un 
mainta  bruto  no  tabata  straño  cu  mayoria  di 
e  tripulacion  por  ta  riba  e  dek  y  mi  por  corda 
un  mainta  ora  nos  a  topa  cu  un  lama  grandi 
cu  ola  tabata  pasa  riba  e  dek  dilanti,  tabata 
un  gritamento  duro  tabata  bin  di  patras  di  e 
barco  y  por  a  medio-mira  un  avalancha  di 
awa  biniendo  door  di  parti  dilanti  y  patras  cu 
tabata  bou  awa.  Homber,  cacho,  stoelnan 
di  dek,  wea  y  planchi  y  material  di  barco 
tabata  zwaai. 

Un  lorada  pa  bira  e  barco  oost  prome  cu  e  dal  e  beach,  cu  a  trece  den  e  canal  marcá  cu  boei, 
unda  mester  a  keda  contento  cu  e  trafico  lorando  y  biento  duro  cu  ta  dal  e  barco  na  banda  cu  djis 
un  distancia  di  un  largura  di  e  barco  for  di  tera. 

Lama  bruto  ta  suta  e  tankeronan 

Saliendo  cu  un  barco  yen  di  crudo  tabata  un  nachtmerrie,  pasobra  e  draft  maximo  e  ora  tabata  9 
pia.  Nunca  e  tabelnan  di  marea  a  wordo  studia  asina  cuidadoso  of  e  problema  di  haltura  lo  a 
wordo  determina  mas  fiho.  Tabata  normal  pa  pemiti  te  cu  18”  bou  di  e  kiel,  1”  extra  lo  a 
representa  un  poco  mas  bari  di  azeta  for  di  e  lago,  y  fuera  di  e  lama  bruto  cu  por  wordo  encontra 
bayendo  afo  di  e  bara  pafo.  E  barconan  ta  bati  bay  afo  cu  sin  daño  na  e  bom. 

Si  un  barco  subi  tera,  e  pilot,  tur  bon  amigo,  ta  entrega  di  disgusto  y  ta  lag’e  pa  e  capitan  pa  haya 
su  barco  flotando  atrobe  mas  pronto  posibel.  Si  e  tuma  un  paar  di  ora  pa  haci  esaki  e  lo  perde  e 
olanan  halto  na  e  bara  pafo  y  lo  tuma  oranan  laat  pa  yega  San  Nicolas,  algo  cu  Capitan  Rodgers 
no  a  aprecia  si  e  pasa  cu  frecuencia. 

Pa  haci  un  biahe  asina  dos  bes  pa  siman,  manera  e  barconan  a  haci,  ta  tuma  hopi  curashi  y  un 
bon  parti  di  conocemento  nautico  di  parti  di  e  tripulacion.  E  unico  barco  tabata  Inverhapton  cu  a 
ser  perdi  haciendo  e  biahe  over  di  e  baranan  pafo  y  a  ser  perdi  hopi  tempran  den  historia  di  e 
refineria  di  Lago. 

Henter  e  operacion  di  Aruba  a  depende  riba  un  flota  di  barconan  chikito  cu  a  carga  crudo  for  di 
Lago  Maracaibo,  door  di  canalnan  sin  profundidad  pa  Aruba.  Awo  ta  un  bon  momento  pa  bay  un 
poco  riba  e  flota  di  e  tankeronan  cu  a  sirbi  e  refineria  di  Lago. 

E  operacion  di  e  tankeronan  cu  tabata  un  barco  di  mas  o  menos  6,000  ton  tabata  critico  pa  e 
operacion  pa  e  refineria  di  Aruba  y  aunke  doño  di  e  tankeronan  a  cambio  durante  tempo  semper 
a  opera  pa  suministra  e  refineria  di  Aruba  te  despues  di  e  Di  Dos  Guera  Mundial.  E  di  Dos  Guera 
Mundial  mes  no  tabata  asina  cariñoso  cu  e  taneronan  aki,  pasobra  nan  a  destrui  SS  Pedernales, 
sink  SS  Oranjestad,  SS  San  Nicolas  y  SS  Tia  Juana.  Aki  47  tripulante  a  perde  nan  bida. 

E  tankeronan  ey  mester  a  wordo  bon  traha,  e  Inverrosa  y  Inverruba  a  wordo  re-asigna  pa  actua 
como  transportado  di  fuel  oil  na  e  costa  di  West  Africa,  nan  a  sirbi  pa  cuatro  aña  sin  subi  drydock 
of  sin  reparacion  mayor.  Tres  di  e  barconan  pa  motibo  di  nan  draft  sin  profundiad  y  bom  plat,  a 
wordo  converti  den  barconan  pa  aterisahe  (LST’s),  nan  tabata  Bachaquero,  Misoa  y  Tusajera. 

E  Comandante  Aleman,  realisando  e  importancia  di  e  refineria  di  Aruba  y  Corsou,  a  manda 
varios  submarino  (U-boat)  pa  stop  e  transportacion  di  crudo  pa  e  refinerianan.  Durante  e  atake 
riba  e  marduga  di  dia  16  di  februari  1942  cuatro  tankero,  SS  Pedernales,  SS  Oranjestad,  SS  San 
Nicolas  y  SS  Tia  Juana,  a  wordo  torpedea,  tres  a  sink  y  Pedernales  a  wordo  pusha  riba  beach  cu 
su  seccion  meimei,  e  brug  y  su  stuur  a  wordo  destrui.  El  a  wordo  hiba  pa  e  drydock  di  Lago,  e 
seccion  meimei  y  a  welder  e  parti  dilanti  y  patras.  Un  stuur  temporario  a  wordo  poni  na  e  drydock 
y  despues  el  sigui  pa  Baltimore,  Merca  riba  su  mesun  poder,  unda  un  parti  meimei  nobo  a  wordo 


8 


poni.  Cuarenta  y  siete  tripulante  riba  e  cuato  barconan  aki  a  muri  for  di  e  cien  y  tres.  E  atake  a 
pone  un  presion  grandi  riba  e  resto  di  tankeronan  pa  suminstra  crudo  pa  e  refineria  di  Aruba. 

Prome  cu  e  atake  e  tankeronan  no  a  wordo 
proteha,  despues  di  e  atake  e  operacionnan  a 
wordo  limita  pa  den  dia  y  barconan  nval  di 
guera  a  escolta  nan.  E  practico  aki  a  alarga  e 
transportacion  pa  bay  y  bin  for  di  2.58  dia  pa  4 
dia.  E  perdida  di  e  cuatro  tankeronan  a 
minima  e  e  cargo  di  crudo  pa  Aruba  na 
1 15,700  bri  pa  dia.  Esaki  tabata  un  otro  factor 
di  contribucion  na  e  perdida  di  produccion  na 
e  refineria  di  Aruba  na  1941. 

E  perdida  aki  di  produccion  a  urgi  e  Comision 
Maritimo  pa  aproba  pa  te  construccion  di  siete 

tankero  nobo  bou  di  condicionnan  di  guera,  usando  materialnan  cu  tabata  den  suminstro  cortico. 

E  contracto  pa  e  siete  tankeronan  a  wordo  firma  dia  30  di  april  1942.  E  contracto  tabata  pa  un 
barco,  pa  draft  di  profundidad  abou,  double  motor  y  maneha  pa  stoom  di  e  tipo  Boscan.  E 
tankeronan  ey  tabata  diseña  cu  un  capacidad  di  5,650  ton  y  cu  un  velocidad  dim  as  o  menos  10 
miya  nautico.  E  contracto  pa  traha  e  barconan  ey  a  wordo  firma  cu  Barnes-Duluth  Shipbuilding 
Company  na  Duluth,  Minnesota.  E  prome  tankero  a  ser  entrega  dia  1  di  juli  1943  y  di  siete  na 
october  1943.  San  Joaquin  a  wordo  entrega  dia  27  di  augustus  1943,  Caripito  10  di  September 
1943,  Temblador  dia  20  di  september  1943,  San  Cristobal  dia  28  di  september  1943,  Guiria  dia 
21  di  october  1943,  Guarico  dia  28  di  october  1943,  y  Valera  8  di  november  1943.  Valera  a 
wordo  torpedea  dia  7  di  maart  1944  banda  di  costa  di  Baraquilla,  Colombia  mientras  cargando  un 
carga  di  fuel  oil  for  di  Aruba  pa  Panama  Canal.  Tur  e  tripulantenan  y  oficiernan,  menos  e 
capitan,  a  scapa  e  candela,  sinkmento  di  e  bapor  y  a  wordo  rescata. 

Pa  haya  e  tankeronan  aki  pa  Aruba  nan  mester  a  nabega  for  di  Duluth,  Minnesota,  door  di  Lake 
Superior,  St.  Mary’s  River,  Soo  Locks,  e  parti  nort  di  Lake  Huron,  Mackinac  Straits,  e  distancia 
largo  di  Lake  Michigan  pa  Chicago,  door  di  Chicago  Sanitary  y  Ship  Canal,  e  Des  Plaines  River, 
e  lllinois  River  y  den  Mississippi  pa  New  Orleans.  E  biahe  mester  a  wordo  haci  den  dia,  door  cu 
no  tabatin  lus  pa  navigacion  den  e  riunan  e  tempo  ey.  Tabata  un  distancia  di  2,247  miya  y  un 
tankero  a  tuma  28  dia  y  esun  mas  cortico  pa  haci  e  biahe  tabata  15  dia. 

Na  New  Orleans  e  tankeronan  atrobe  mester  a  subi  drydock,  ekipo  di  defensa  a  wordo  instala 
(probablemente  arteleria  riba  dek  (deck  guns)  e  cabina  di  stuur  y  mast  a  wordo  agrega  y  e  bom 
geverf  prome  cu  sigui  pa  Aruba.  Pa  motibo  di  e  brugnan  encontra  durante  e  biahe  e  bapor  no 
por  a  haya  un  haltura  di  mas  cu  53’-6”.  Asina  ta  cu  nan  a  sali  for  di  e  shipyard  di  Duluth  sin  e 
tapa  di  e  cabina  di  stuur  y  e  structura  di  e  mast. 

E  storia  di  S/S  Valera : 


SS  Pedernales  torpedea  pa  submarino  U-156 


S/S  Valera,  un  di  Lago  su  tankeronan  tabata  traha  cu 
stoom,  3,401  ton  bruto,  355  pia  largo,  hanchura  60  pia, 
draft  di  15”-3/4”  y  un  hondura  di  17”-6”,  traha  na  aña 
1943  pa  Walter  Butler  Shipbuilders  Inc.,  Duluth, 
Minnesota,  Merca.  E  doño  tabata  Creole  Petroleum 
Corporation,  Panama  y  homeport  Panama,  nabegando 
bou  di  bandera  Panameño. 

Capitan  William  Marshall 
Russell  y  34  otro  tripulante 
tabata  riba  un  ruta  di  Aruba  pa 
Cristobal,  Panama  cu  un 
cargamento  completo  di  35,000 
bari  di  heavy  boiler  Navy  fuel 
oil.  Dia  7  di  maart  1944,  riba  un 
mainta  tempran,  e  barco  tabata 
120  miya  west-noordwest  di 
Baranquilla,  Colombia  na  un 
posicion  11°  30’  N,  76°  W  - 
Grid  EC  7470,  Pa  exactamente 
1:40am  e  submarine  Aleman  U- 
518,  Capitan  Hans-Werner 


rUvl  rn 


Capitan  William  Russell  di  Valera  Hans  Werner  Offerman  di  U-518 

Offermann,  ta  lansa  un  torpedo  riba  e  barco  y  parti’e  den  dos  y  e  barco  ta  sink.  Mientras  tanto  e 
tripupantenan  a  baha  varios  raft  y  subi  abordo.  Nan  a  sigui  drif  pa  varios  dia  prome  cu  nan  a 
wordo  piki  pa  un  barco  Guarda  Costa  Costa  Mericano  y  hiba  nan  Panama  pa  tratamento.  Varios 
di  nan  a  keda  interna  den  hospital  Margarita  y  algun  di  nan  a  keda  hasta  un  luna  pa 
recuperacion. 


Segun  nos  investigacion,  for  di  e  35  tripulantenan  abordo,  ta  e  siguiente  nombernan  so  nos  por  a 
haya  te  aworaki: 


1.  William  Marshall  Russell  (Capitan)  ta  e  unico  cu  a  perde  su  bida  den  e  tragedia  aki. 


For  di  e  34  sobrevivientenan,  ta  solamente  e  nombernan  aki  so  nos  por  a  haya  te  awor: 


1.  Cocochi  St.  Jago 

2.  Cornelius  Cyprianus  Antoin,  naci  dia  16  di  September  1898,  biba  na  Nort  Salina, 
Tripulante  abordo. 

3.  Elio  Bernabela 

4.  Henry  J.  Turner 

5.  Jose  Ermencio  Semeleer  cu  a  sobrevivi  tambe  riba  e  tankero  di  Lago,  Tia  Juana 

6.  Peter  Every,  cu  a  sobrevivi  riba  e  barco  di  bela  “Margie  Turner”  y  tambe  riba 
e  tankero  di  Lago,  Punta  Gorda. 

7.  WalterWoods 


Aki  ta  sigui  storia  di  algun  sobreviviientenan  di  e  tankero  Valera  cu  nos  tin  te  awo: 

Cornelis  Cyprianus  Antoin: 


Den  añanan  ’80,  Sr.  Boi  Antoin,  yiu  di  Cornelis  Cyprianus  y  Blanca 
Antoin,  un  conocido  Escritor  y  Historiado  di  Boneiro  a  tene  un 
entrevista  cu  su  tata  cu  tabata  un  sobreviviente  di  e  barco  Valera. 
Manera  mayoria  di  e  mucha  hombernan  di  Boneiro,  for  di  edad 
hoben,  for  di  añanan  anterior  den  e  ultimo  siglo,  Cornelis,  miho 
conoci  como  Janchi,  no  tabata  un  excepcion  pa  e  profesion  di 
nabegacion.  E  tempo  ey  nos  islanan  no  tabatin  trabou,  tabatin 
pobresa.  Pa  combati  cu  esaki,  e  hobennan  Boneriano  a  haya  nan 
olbiga  pa  haci  e  nabegacion  un  profesion  pa  un  miho  bida  y  futuro 
pa  nan  mes  y  pa  nan  famia.  Na  un  edad  hopi  jong  nan  mester  a 

laga  nan  famia  bay  traha  riba  barconan,  sea  di  bela  of  tankero  cu  tabata  nabega  den  awanan 
rond  mundo. 

Cornelis  Cyprianus  Antoin,  miho  conoci  como  Janchi,  a  nace  na  Nort  Saliña  (nomber  original 
tabata  Kunuku  Bieu),  Boneiro  dia  18  di  september 
1898,  yiu  di  Frederik  Antoin  y  Leona  Antoin- 
Evertsz...  Despues  di  a  casa  cu  un  dama  di 
Antriol,  Blanca,  nan  a  bay  establece  eynan.  Janchi 
tabatin  un  cunucu  na  Kurubu  unda  e  tabata  cria  su 
cabrito  y  carne.  Un  persona  cu  a  pasa  den  dos 
guera  mundial.  Su  profesion  tabata  nabegante. 

Henter  su  bida  el  a  nabega,  prome  riba  barconan 
di  bela  entre  Boneiro  y  Corsou.  Despues  na  costa 
di  Venezuela  riba  barconan  di  Sr.  Lucien  Nicolaas 
di  Nort  di  Saliña.  E  persona  aki  tabatin  e 
barconan  Bella,  Neptune,  y  Paloma  nabegando  na 
costa  Venezolano  transportando  cacao  y  palo  for  di  coriente  di  Venezuela  pa  La  Guaira.  Lucien 
tabata  doño  di  entre  otro  plantashi  Santa  Barbara.  Su  cas  den  nort  di  Saliña  tabata  yama  “Vivir 
Contento”. 

Despues  Janchi  a  bay  nabega  na  Merca,  saliendo  for  di  Port  of  New  York.  Na  tera  e  tabata  keda 
na  e  “boardinghouse”  di  Cornelio  (Nene)  de  Palm,  un  Boneriano  cu  a  bay  Merca  for  di  mas  o 
menos  1900.  Cerca  dje  mayoria  di  e  Bonerianonan  cu  a  bay  New  York  den  e  periodo  di  1900  pa 
1930  tabata  hospeda.  Janchi  despues  a  bay  traha  na  Lago  for  di  mas  o  menos  1930  te  na  1955. 
El  a  nabega  a  bordo  di  diferente  tankero  di  Lago  y  a  finalisa  como  bootsman  di  touwboot  na 
Lago.  E  tabata  tripulante  di  e  tankero  Valera  cu  a  sink  dia  7  di  maart  1944  durante  e  Di  Dos 
Guera  Mundial.  Janchi  hunto  cu  cuatro  otro  tripulante  a  keda  drif  riba  un  raft  pa  varios  dia  prome 
cu  nan  a  wordo  salba  pa  un  U.S.  Coast  Guard  y  hiba  pa  Hospital  Margarita  na  Panama.  Janchi  a 
muri  na  Boneiro  dia  31  di  juli  1992,  na  edad  di  93  aña.  Su  restonan  mortal  ta  derá  den  Santana 
Catolico  na  Kaya  Corona,  Playa. 

Segun  Janchi,  nan  tabata  cuatro  Boneriano  cu  a  sobrevivi  e  tragedia  di  Valera.  E  otro  tresnan 
tabata:  Cocochi  St.  Jago;  Elio  Bernabela  y  Jose  Ermencio  Semeleer.  E  ultimo  aki  a  sobrevivi  e 
tragedia  riba  SS  Tia  Juana  dia  16  di  februari  1942  oira  cu  e  submarine  Aleman  U-502  a  sink’e 
banda  di  Macoya. 

Segun  Boi  Antoin,  su  tata  a  cont’e  cu  e  prome  alimento  cu  nan  a  duna  nan  na  hospital  tabata  un 
bon  koppie  di  sopi  cayente. 

Peter  Every  riba  Margie  Turner. 

Sr.  Peter  Every  tabata  for  di  Saba,  un  isla  unda  nuebe  for  di  dies 
homber  di  un  tempo  of  otro  tabata  marinero,  unda  cu  Peter  di  su 
hubentud  a  tende  storia  di  e  barconan  di  bela  y  e  aventuranan 
na  lama.  Peter,  un  di  nos  nabegadonan  cu  tabata  biba  na 
Windwardside,  ta  conta  Saba  Herald  dos  aventura  na  lama  cu  a 
pasa  cune. 

E  prome  episodio  a  tuma  luga  na  aña  1921.  E  no  por  a  corda  e 
fecha  exacto,  pero  durante  e  aña  encuestion  e  tabata  nabega 
riba  un  barco  di  dos  bela  cu  e  number  “Magie  Turner”.  E  tempo 
ey  e  barco  tabata  bou  commando  di  David  Hassell  y  Clifford 
Johnson. 

Peter  a  bisa  cu  “Margie  TurneP  a  laga  Saba  rumbo  pa  Corsou 
bou  di  biento  lento  henter  e  ruta.  Tabata  mas  o  menos  cuarenta 

y  ocho  ora  despues  di  nan  salida,  un  atardi  cu  Capitan  David  a  tuma  un  midi  di  distancia  y  a  bisa 
nan  cu  pa  mei  anochi  nan  lo  mira  e  faro  di  Boneiro.  Exactamente  ora  ocho  bel  tabata  bati  tabatin 
un  boksmento  intensivo  y  “Margie  Turner”  a  naufraga  riba  un  rif  sesenta  miya  pariba  di  Boneiro. 
(Un  triplante  tabata  bati  bel  na  e  mesun  momento  ey,  bay  di  cabes  den  e  cabina.)  E  Capitan 
mesora  a  duna  ordo  pa  baha  e  salbabida  na  banda,  y  e  tripulacion  bay  pa  loke  tabata  parce  un  rif 
seco  como  trinta  miya  largo.  No  tabatin  ni  awa  ni  cuminda  na  e  luga. 

E  siguiente  dia  e  Capitan,  e  oficial  y  e  coki  a  bay  cu  e  boto  salbabida  y  a  cuminsa  rema  pa  e  isla 
di  Boneiro,  sesenta  miya  leu.  Segun  mainta  ta  habri  tur  dia  riba  e  cabesnan  di  esnan  laga  atras, 
nan  hamber  y  sed  a  cuminsa  bira  insoportabel.  Nan  a  bebe  awa  salo  di  lama,  cu  casi  no  tabata 
kita  nan  sed,  y  e  unico  cos  cu  nan  por  a  come  tabata  e  cocolishi  cu  nan  a  piki  for  di  e  rif.  Un  dia 
nan  a  mira  un  barco  di  bela  pasa  hopi  cerca,  y  nan  a  mara  un  pida  paña  na  un  palo  pa  atrae 
atencion.  Pero  e  barco  no  a  para.  Despues  a  haya  sa  cu  tabata  Capitan  Lawrence  Johnson  di 
Saba  cu  tabata  na  caminda  for  di  Corsou  pa  Barbados. 

Despues  di  siete  dia  horibel  riba  e  rif,  un  boto  piscado  for  di  isla  di  Boneiro  a  bin  salba  nan  ora  e 
disaster  a  wordo  reporta  pa  e  capitan.  E  boto  di  pisca  e  ora  a  hiba  nan  Corsou.  Despues  Peter 
Every  ta  bolbe  experencia  un  otro  tragedia,  cu  a  pasa  durante  e  Di  Dos  Guera  Mundial.  Aki  ta 
sigui  e  storia  relata  pa  Saba  Herald. 

Peter  Every  riba  S/S  Valera : 

Di  dos  tragedia  tabata  riba  un  dia  di  Dialuna,  dia  6  di  maart  1944,  yen  di  solo  y  biento  fuerte  ora 
cu  e  tankero  cu  mi  tabata  nabega  abordo  ta  sali  for  di  waf  di  e  refineria  di  Lago  na  Aruba,  rumbo 
pa  Panama  den  e  Zona  di  Canal.  Nos  barco  'Valera",  un  di  e  tflota  di  tankero  cu  tabata  nabega 
entre  Lago  Maracaibo  y  Lago,  tabata  yena  cu  heavy  fuel  oil.  Capitan  Russell,  y  e  otro  oficialrnan 
tabata  Ingles  mientras  e  otro  tripulantenan  tabata  di  Antiyas.  Tambe  abordo  tabatin  un 
nabegador  Norwega  como  pasahero.  E  siguiente  dia  Diamars  e  tempo  a  bira  mas  malo  y  nos 
barco  a  cuminsa  tuma  awa  riba  dek.  Anochi  mei  anochi  mi  a  bay  na  e  bridge  pa  re-emplasa  e 
Quartermaster  na  wiel,  kende  tambe  tabata  di  Saba  cu  yama  Walter  Woods.  Un  poco  rato  cu 
Woods  a  bay  patras,  unda  e  tripulantenan  tabatin  na  cuartonan  pa  drumi,  tabatin  un  explosion 
masha  duro.  E  barco  tabata  parce  cu  el  a  wordo  lanta  for  di  lama  door  di  e  tremendo  forsa 
mientras  e  hombernan  riba  e  bridge  a  wordo  manda  te  riba  e  dek. 

Nos  tabata  sa  na  e  momento  ey  cu  nos  a  wordo  torpedea.  “Valera”  a  keda  morto  riba  awa  y  a 
kentel  di  banda  na  e  parti  dilanti  mientras  su  tankinan  tabata  basha  azeta  fuera  abordo.  Capitan 
Russell  a  pidi  pa  tira  e  salbabidanan  fuera  abordo  y  pa  bandona  e  barco.  Tabatin  zonido  di  metal 
tortura  mientras  e  barco,  su  patras  kibra,  a  parti  den  dos.  Segun  e  dos  mitanan  tabata  drif  apart, 
nos  por  a  mira  e  hombernan  na  e  parti  patras  tabata  baha  e  salbabidanan.  E  capitan  y  ami 
tabata  e  ultimo  dos  cu  a  laga  e  bridge,  e  otronan  tumando  puestonan  den  e  raft  cu  ainda  tabata 
na  banda  di  e  barco.  E  capitan  a  manda  mi  na  e  raft,  bisando:  “E  Capitan  ta  e  ultimo  pa  bay”. 
Mi  a  purba  pa  convence  pa  bin  cu  mi,  pero  el  a  nenga.  E  seccion  dilanti  di  e  barco  awo  tabata 
hopi  gekenter  cu  tabata  necesario  pa  mi  subi  un  pipa  pa  asina  yega  na  e  dek  cual  tin  ora  tabata 
cubri  cu  awa.  Mi  a  colga  na  e  rail,  wardando  pa  un  chens  pa  bula  pa  e  raft,  ora  mi  a  tende  e 
capitan  ta  grita:  “Ciudou  Every!”  Pensando  cu  tabata  algo  cu  ta  cay  riba  mi  for  di  halto,  mi  a  wak 
ariba.  Na  mes  momento  mi  a  sinti  un  sla  teribel  na  mi  bil,  mi  mannan  a  bula  for  di  e  rail  y  mi  a 
wordo  benta  fuera  bordo,  cay  den  e  raft.  E  hombernan  den  e  raft,  realisando  cu  mi  tabata  herida 
a  purba  haci  mi  mas  comfortabel  posibel.  Capitan  Russell  awo  tabata  colga  na  banda  di  e  bridge 
y  tabata  den  peligro  pa  cay.  Nos  a  bis’e  pa  bula,  desafortunadamente  ora  el  a  bula,  el  a  cay  den 
e  azeta  cu  ainda  tabata  basha  for  di  barco.  El  a  bay  abou  y  no  a  subi  mas.  Awo  cinco  a  keda 
den  e  raft;  e  prome  y  di  dos  officier,  e  chief  steward,  e  Norwega  y  ami.  E  parti  dilanti  di  “Valera” 
a  sink  un  rato  despues,  pero  nos  pora  mira  e  parti  patras  ainda  ta  flota  na  un  distancia.  Djis 
despues  di  kibramento  di  dia,  un  ola  grandi  a  dal  e  raft,  tirando  mi  fuera  abordo.  Mi  a  lanta  for  di 
bou  di  e  ratt  y  por  a  hoga.  Pa  suerte  e  Norwega  a  mira  mi.  El  a  lanta  mi  y  pone  mi  bek  den  e 
raft..  Mi  ta  hopi  agradecido  na  e  gigante  jong  ey  cu  a  scapa  mi  bida. 

Banda  di  merdia  un  tribon  martiu  grandi  a  bin  cerca  di  e  raft.  Pa  un  momento  tabata  parce  cu  e 
tabata  bay  ataca  nos  riba  e  raft,  pero  na  ultimo  minuut  el  a  bay  bou  di  nos.  Despues  pa  oranan 
largo  e  monster  a  keda  circula  rond  di  e  raft,  mientras  nos  tabata  vigila  y  tene  na  e  cabuyanan, 
den  teror  pa  wordo  manda  fuera  bordo  pa  wordo  com’i  pa  e  animal,  di  ripiente  e  tribon  a  cambia 
direccion  and  tuma  rumbo  pa  e  raft  y  atrobe  a  bay  bou  dinos,  pero  e  biaha  aki  el  a  pega  net  na  e 
parti  memei.  Nos  raft  a  cuminsa  ta  sacudi  y  subi,  mientras  cu  e  animal  tabata  ferosmento  trata  di 
kita  su  mes.  Pa  oranan  largo  esaki  a  continua,  te  cu  eventualmente  su  movecionnan  a  bira 
menos  y  despues  a  termina  completo.  Nos  raft  awo  tin  un  tribon  hambra  pa  come  hende  como 
pasahero  eybou. 

E  mainta  riba  e  di  dos  dia,  e  parti  patras  di  e  barco  a  somenta  por  completo,  y  no  por  a  mira  ni  e 
raft  of  e  salbabida  mas.  E  prome  oficial  a  rasona  e  cuminda  y  awa  bisando  cu  muy  probabel  cu 
ta  dia  of  siman  prome  cu  nos  por  wordo  rescata.  Riba  Diasabra  mainta,  siete  dia  despues  cu  nos 
barco  a  wordo  gesink,  un  avion  Catalina  a  aparece  y  circula  rond  di  nos  y  benta  un  flare, 
indicando  cu  ayudo  tabata  na  caminda.  Enberdad  tres  ora  despues  un  crsuero  Americano  a  bin  , 
cu  un  emblema  di  un  weso  den  su  dientenan  y  a  para  banda  di  nos.  Un  net  a  wordo  poni  na 
banda,  na  un  manera  cu  nos  por  a  subi  abordo  cu  ayudo  di  e  tripulantenan.  Pa  motibo  cu  mi  hip 
tabata  kibra,  Nan  mester  a  lanta  mi  cu  un  stretcher.  Un  di  e  oficialnan  di  e  barco  di  guera  aki  a 
puntra  mi:  “Kiko  ta  e  cos  ey  bou  di  boso  raft?”  e  prome  oficial  a  contesta:  “E  cos  ey  ta  un  tribon 
di  martiu  cu  a  spanta  nos”.  Un  par  di  minuut  despues  tabatin  un  disparo  fuerte  di  scopet  y  tribon 
y  raft  a  parti  den  pida  pida.  Mi  a  wordo  hiba  Panama,  unda  mi  a  wordo  hospitalisa  na  Hospital 
Margarita  pa  seis  luna,  y  despues  manda  pa  Aruba  bek,  unda  mi  a  tende  cu  dos  otro  miembro  di 
tripulante  a  sufri  weso  kibra.  Nos  Capitan,  Sr.  Russell,  un  shon  di  hende  y  un  bon  hende  di  lama, 
tabata  e  unico  perdida. 

Capitan  Henry  John  Turner: 


Esaki  ta  un  storia  di  Henry  John  Turner  cu  su  yiu  homber,  Capitan 
John  S.  Turner  cu  tambe  ta  un  capitan  den  U.S.  Navy  ta  conta  di  su 
tata: 

Mi  tata,  Capitan  Henry  John  Turner,  tabata  riba  varios  di  e  tankeronan 
na  Lago.  Mi  no  sa  tur,  pero  mi  por  a  compila  algun  informacion  for  di  un 
coleccion  di  carta  cu  mi  tata  a  scirbi  mi  mama,  Sra.  Eileen  Turner. 

1941  -  Pedernales  (Prome  Oficial,  nabegando  como  e  di  Dos  Oficial) 

1944  -  Valera  (Prome  Oficial) 

1946  -  Ambrosio  (Capitan) 

1946-  Inverrosa  (Capitan) 

Henry  John  Turner  a  sobrevivi  e  sinkmento  di  Valera  y  a  keda  varios  dia  riba  un  raft  hunto  cu 
cuatro  otro.  El  a  wordo  rescata  pa  un  U.S.  Coast  Guard  y  hiba  pa  Panama  unda  el  a  keda  un 
luna  pa  recobra  su  salud  na  Hospital  Margarita  . 

Despues  di  guera,  Henry  a  bira  Master  di  e  tankeronan  Ambrosio  y  Inverrosa  di  Lago  Shipping 
Company  y  despues  a  traha  como  Capitan  di  touwboot  den  waf  di  San  Nicolas. 

Algun  tempo  despues  di  nacemento  di  nos  ruman  muhe  Jane  na  aña  1946,  mi  tata  a  traha  como 
Capitan  di  touwboot  den  waf  di  San  Nicolas.  El  a  retira  for  di  Lago  na  1965  y  a  muri  na  aña 
1979. 

Mi  tata  tabata  tambe  na  Guiria,  Venezuela,  cu  mi  mama  na  1943.  Mi  no  ta  sigur,  pero  mi  ta  kere 
cu  e  tabata  un  Capitan  di  Waf.  Mi  tin  un  carta  for  di  Capitan  Hunter  cu  aparentemente  tabata  mi 

tata  su  hefe  mientras  e  tabata  na  Guiria.  Den  e  sigueinte  storia  Henry  John  Turner  ta  conta  algo 
di  William  Marshall  Russell: 


William  Marshall  Russell: 

Mi  tabata  coresponde  cu  William  Russell  na  Inglatera,  un  sobrino  di  Capitan  William  M.  Russell. 
Capitan  Russell  tabata  e  capitan  di  Valera  dia  el  a  wordo  torpedea  pa  U-518  dia  7  di  maart  1944. 
E  tabata  e  unico  tripulante  cu  a  muri.  Mi  tata  a  keda  ocho  dia  flotando  riba  un  raft  prome  cu  e 
barco  Guardacosta  Mericano  a  rescata  nan  y  hiba  nan  pa  Hospital  Margarita,  Panama,  pa 
tratamento. 

William  Russell  tabatin  e  posibilidad  pa  localisa  e  marinero 
Aleman  (Peter  Petersen)  di  e  submarino  Aleman,  U-518. 

Milagrosamente,  Peter  y  su  casá  ta  biba  solamente  dos 
ora  for  di  mi  na  Ohio.  Mi  por  a  topa  cu  Peter  y  su  casá  pa 
varios  ora  un  tempo. 

Scribiendo  e  storia  aki,  un  dia  un  contacto  a  wordo  haci  cu 
mi  door  di  William  Russell,  un  sobrino  di  Capitan  William 
M.  Russell.  E  tambe  tabata  interesa  den  e  storia  di  Valera 
y  di  un  manera  of  otro  a  encontra  cu  un  Aleman,  Peter 
Petersen,  cu  tabata  abordo  di  U-518  durante  e  atake  riba 
Valera.  Sorpresivamente,  Peter  Petersen  y  su  famia  ta 
biba  na  Toledo,  Ohio,  como  un  dos  ora  for  di  mi  cas  na 
Brecksville,  Ohio. 

Mi  tabata  por  a  bishita  Peter  Petersen  y  su  casa  Irma. 

Nos  a  combersa  y  grabando  experencia  di  su  bida 
incluiendo  su  biahe  riba  U-518,  su  enfancia,  e  Di  Dos 
Guera  Mundal,  bida  como  un  tripulante  riba  un  submarine 
Aleman,  bida  na  Alemania  durante  y  despues  di  e  guera  y 

e  circumstancianan  rond  di  su  cambio  for  di  Alemania  pa  Merca. 

Mi  tata  probablemente  lo  tabata  lora  den  su  graf  si  e  sa  cu  mi  a  bishita  un  di  e  tripulantenan  cu 
tabata  abordo  di  e  submarino  durante  e  atake  y  kende  su  mission  64  aña  prome  tabata  pa  mata 
Valera.  Pa  pone  salo  riba  e  herida,  e  grabador  cu  mi  a  usa  durante  e  entrevista  a  wordo  traha  na 
Hapon  y  mi  auto  traha  na  Alemania. 

Peter  no  ta  corda  specificamente  e  atake  riba  Valera  como  cu  e  tabata  asigna  na  e  kamber  di 
control  monitoriando  e  meternan  y  draai  e  valvunan.  Imediatamente  despues  di  sink  Valera,  U- 
518  a  regresa  na  e  base  na  cas  na  Francia  unda  Peter  a  baha  for  di  e  submarine  pa  atende  scol 
pa  entrena  come  oficial  di  submarino 

Quartermaster  Walter  Woods: 

Peter  Every  ta  conta  cu  Diamars,  dia  7  di  maart  1944,  cu  zonido  di  ocho  bel  (mei  anochi)  el  a  bay 
na  e  bridge  pa  re-emplasa  Walter  Woods  e  Quatermaster,  na  e  stuurwiel,  cu  tambe  tabata  for  di 
Saba.  Un  rato  despues  cu  Woods  a  bay  patras  unda  e  kambernan  di  e  tripulantenan  tabata, 
tabatin  un  explosion  spontaneo.  E  barco  a  sinti  manera  cu  el  a  wordo  lanta  for  di  lama  pa  e 
tremendo  forsa  mientras  e  hombernan  riba  e  bridge  a  wordo  manda  riba  e  dek.  Woods  tambe  a 
wordo  salba  riba  e  raft  y  rumbo  pa  Panama. 


o 


Peter  Petersen 

Na  December  1954  e  ultimo  tankero  di  Lago,  SS  Trujillo  a  sali  pa  Jacksonville,  Florida 
y  nunca  mas  a  regresa.  El  a  wordo  bendi  y  wordo  re-emplasa  pa  tankeronan  grandi 
di  32  ton  bou  di  bandera  Venezolano  y  maneha  pa  Venezolanonan. 


Submarino  U-518: 

E  submarino  Aleman  U-518,  comanda  pa  Hans=Werner  Offermann,  a  wordo  gesink 
dia  22i  april  1945  pa  e  USS  destroyer  Carter  (DE-112)  y  USS  Neal  A.  Scott  (DE769), 
Go  Navy.  No  tabatin  sobreviviente. 

Informacion  di  S/S  Valera 

Valera  tabata  un  tankero  Panameño,  cu  tabata  den  e  flota  di  Lago  Shipping. 
Siguientemente,  e  informacion  riba  e  tankero  aki: 

S/S  Valera 

Tankero  opera  cu  stoom 
3,401  ton 

1943  -  Walter  Butler  Shipbuilders  Inc.,  Duluth,  MN  in  1943 
Lago  Petroleum  Company,  Panama 
Panama  (registra  na) 

7  di  maart  1944  Nacionalidad:  Panameño 
Gesink  pa  U-518  (Hans-Wernet  Offerman) 

11.30N,  76.27W  -  Grid  EC  7470 
35  (1  morto  7  sobreviviente) 

San  Nicolas,  Aruba  -  Cristobal,  Panama 
35,000  bari  di  heavy  boiler  navy  fuel  oil 

Completá  na  October  1943  pa  Creole  Petroleum  Corp.,  Panama 

Pa  1:40  di  mainta  riba  7  di  maart  1944,  S/S  Valera,  sin  escolta 
(Capitan  William  Marshall  Russell,  a  wordo  torpedea  pa  U-518 
y  a  sink  despues  di  a  parti  den  dos  mas  o  menos  120  miya 
west-noordwest  di  Baranquilla,  Colombia.  E  Capitan  a  ser  perdi. 
E  sobrevivientenan  a  drif  varios  dia  riba  raft  prome  cu  nan  a 
Ser  piki  pa  unGuarda  Costa  Mericano  y  hibá  pa  Panama. 

S/S  Valera  tabata  un  di  e  43  tankeronan  di  Lago  cu  tabata  transporta  crudo  for  di 
Lago  Maracaibo  pa  Lago.  Mas  o  menos  na  aña  1948,  e  flota  di  e  tankeronan  aki  a 
cuminsa  disparce  pa  motibo  cu  despues  di  e  Di  Dos  Guera  Mundial  a  cuminsa  coba  e 


Nomber: 

Tipo: 

Tonelada: 

Completá: 

Doño: 

Homeport: 

Fecha  di  atake: 

Destino: 

Posicion: 

Complemento: 

Ruta: 

Carga: 

Historia: 

Evento: 

canal  cu  draga  pa  hacié  mas  hancho  y  hundo  pa  permiti  tankeronan  mas  grandi  pasa 
door.  Adicionalmente  por  a  ricibi  crudo  for  di  e  refineria  nobo  na  Amuay.  Asina  a  bin 
cu  e  tankeronan  manera  Esso  Amuay,  Esso  Caripito,  Esso  Caracas  y  Esso  Maracaibo 
cu  ta  esun  cu  prome  a  bin  trece  crudo  na  Lago.  E  tankeronan  aki  a  nabega  bou 
bandera  y  tripulante  Venezolano. 


Edicion  Historico 

E  edicion  historico  aki  ta  un  publicacion  den  cual  ta  enfoca  riba  un  di  e  varios 
tankeronan  di  Lago  cu  a  wordo  torpedea  pa  e  Alemannan  durante  e  Di  Dos  Guera 
Mundial.  Algun  a  wordo  gesink  y  otronan  a  ricibi  bastante  daño  material.  Pero  mas 
tristo  ta  cu  47  tripulante  riba  e  cuatro  di  e  tankeronan  aki  desafortunadamente  a 
perde  nan  bida. 


Prome  cu  e  atakenan  durante  e  Di  Dos  Guera  Mundial  e  tankeronan  no  tabata 
proteha,  pero  despues  si  nan  tabata  nabega  durante  dia  so  y  acompaña  pa  barconan 
naval. 

Adolf  (Dufi)  Kock  a  traha  na  Lago  desde  apprentice  4ia  aña  1950  te  cu  dia  Lag.O(| 
sera  31  di  maart  1985,  cu  35  aña  di  servicio.  SigUientemente  Dufi  a  bay  traha  ci 
West  Coast  Tank  Dismantling  como  un  Computer  Technician  en  combinacion  cu  e 
compania  di  Sr.  Eduardo  de  Veer,  dismantelando  e  tankinan.  Siguientemente  el  c 
bay  traha  como  Purchassing  Manager  lantando  Sonesta  Hotel.  Despues  cemc 
Personnel  Manager  lantando  Marriott  Hotel  y  finalmante  na  Para^jse  Beach  Villas 
aña  1997  el  a  dicidi  di  bay  cas  y  traha  bolunariamente  den  tç 
tambe  skirbi  su  prome  buki.  Aki  ta  sigui  bukinan  publica: 

1. 

2. 

3. 

4. 

5. 

6. 

7. 


Guia  con  pa  solicita  pa  un  trabou 
Fecha  y  datonan  historico  di  Aruba 
Historia  di  un  auto  clasico 
Historia  di  Savaneta 
E  incidente  di  e  torpedo  na  Eagle  Beach,  Aruba 
E  storia  di  e  barco  di  carga  Aleman  E.  S.  Antilla 
Historia  di  e  Capilla  Santa  Famia  na  Pos  Chikito 

